Document ID: 32008D0681

32008D0681
L 222/7
SLUŽBENI LIST EUROPSKE UNIJE
ODLUKA KOMISIJE
od 28. srpnja 2008.
o neuvrštavanju određenih tvari u priloge I., I.A ili I.B Direktivi 98/8/EZ Europskog parlamenta i Vijeća o stavljanju biocidnih pripravaka na tržište
(priopćena pod brojem dokumenta C(2008) 3854)
(Tekst značajan za EGP)
(2008/681/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (1), a posebno drugi podstavak njezinog članka 16. stavka 2.,
budući da:
(1)
Uredbom Komisije (EZ) br. 1451/2007 od 4. prosinca 2007. o drugoj fazi desetogodišnjeg radnog programa iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (2) utvrđuje se popis aktivnih tvari koje treba ocijeniti s obzirom na mogućnost njihovog uvrštavanja u priloge I., I.A ili I.B Direktivi 98/8/EZ.
(2)
S obzirom na brojne kombinacije vrste tvari/pripravaka uvrštenih u taj popis ili su svi sudionici prekinuli sudjelovanje u programu preispitivanja ili država članica koja je imenovana izvjestiteljicom o procjeni nije primila potpunu dokumentaciju u roku određenom u članku 9. i članku 12. stavku 3. Uredbe (EZ) br. 1451/2007.
(3)
Slijedom toga i u skladu s člankom 11. stavkom 2., člankom 12. stavkom 1. i člankom 13. stavkom 5. Uredbe (EZ) br. 1451/2007, Komisija je na odgovarajući način obavijestila države članice. Ti su podaci također objavljeni elektroničkim putem 22. lipnja 2007.
(4)
U roku od tri mjeseca od te objave nitko odnosno ni jedna država članica nije iskazala interes za preuzimanje uloge sudionika u pogledu dotičnih vrsta tvari i pripravaka.
(5)
U skladu s člankom 12. stavkom 5. Uredbe (EZ) br. 1451/2007, dotične vrste tvari i pripravaka stoga ne bi trebalo uključiti u priloge I., I.A ili I.B Direktivi 98/8/EZ.
(6)
Mjere predviđene u ovoj Odluci u skladu su s mišljenjem Stalnog odbora za biocidne pripravke,
DONIJELA JE OVU ODLUKU:
Članak 1.
Vrste tvari i pripravaka koji su navedeni u Prilogu ovoj Odluci ne uvrštavaju se u priloge I., I.A ili I.B Direktivi 98/8/EZ.
Članak 2.
Za potrebe članka 4. stavka 2. Uredbe (EZ) br. 1451/2007, ova se Odluka primjenjuje sljedećeg dana od dana objave u Službenom listu Europske unije.
Članak 3.
Ova je Odluka upućena državama članicama.
Sastavljeno u Bruxellesu 28. srpnja 2008.

Labels: 0
3
1
20